તમે અમદાવાદ તો બે દિવસ રોકાવવાના છો પણ આ પોલીસવાળા અને કોર્પોરેશનવાળાએ મારી અને મારા જેવા રસ્તા ઉપર ધંધો કરતા હજારો લારીવાળાની લારીઓ છેલ્લાં ચાર દિવસથી બંધ કરાવી દીધી છે, તે્ઓ મારી લારી બંધ કરાવવા આવ્યા ત્યારે મેં તેમને કહ્યું સાહેબ મારી પાસે રસ્તા ઉપર ધંધો કરવાનું લાઈસન્સ છે, મેં તેમને કોર્પોરેશને આપેલુ મારા ફોટાવાળાનું લાઈસન્સ પણ બતાડયું તો સાહેબ મારી ઉપર તડુકયા, તેમને મને કહ્યું ડાહ્યપણ કરીશ નહીં નહીંતર તારી લારી ઉપાડી જઈશું અને કાયમી ધંધો બંધ કરાવી દઈશું